Ян Павел II у яе выпадку адступіў ад існага на гэты час правіла распачынання кананізацыйнага працэсу не раней як праз 5 гадоў пасля смерці. Працэс, распачаты праз неколькі месяцаў пасля яе смерці ў дыяцэзіі ў Калькуце, закончыўся ўзнясеннем Маці Тэрэзы да алтара 19 кастрычніка 2003 г. ў Рыме. Ян Павел II назваў благаславёную Маці Тэрэзу Анёлам Убогіх, Місіянеркай Любові, а таксама найвялікшай Місіянеркай XX стагоддзя.